עברית

APPLE INC.‎
הסכם רישיון תוכנה עבור macOS Sequoia

לשימוש במחשבים של מותג Apple

יש לקרוא את הסכם רישיון התוכנה הזה (״הרישיון״) בקפידה, בטרם תשתמש/י בתוכנה של APPLE. על ידי שימוש בתוכנה של Apple, הינך מביע/ה את הסכמתך להיות כפוף/ה לתנאי רישיון זה. אם אינך מסכים/ה לתנאי הרישיון, אל תתקין/י ו/או תשתמש/י בתוכנה של Apple, ואם תוצג בפניך האפשרות "אני מסכים/ה" או "איני מסכים/ה" לתנאים, לחץ/י על "איני מסכים/ה". אם רכשת את התוכנה של Apple כחלק מרכישת חומרה של Apple, ואם אינך מסכים/ה לתנאי הרישיון, מותר לך להחזיר את חבילת החומרה/התוכנה בשלמותה במהלך תקופת ההחזרה ל-Apple Store או למפיץ המורשה שממנו רכשת אותה, תמורת החזר, בכפוף למדיניות ההחזרות של Apple, הזמינה בכתובת https://www.apple.com/legal/sales-support/. עליך להחזיר את חבילת החומרה/התוכנה בשלמותה על-מנת לקבל החזר.

הערה חשובה: השימוש בתוכנה זו מאפשר לך לשכפל, לשנות, לפרסם או להפיץ חומרים, אך ורק כל עוד השימוש כאמור מוגבל לשכפול, שינוי, פרסום והפצה של חומרים שאינם מוגנים בזכויות יוצרים, חומרים שהינך בעל/ת זכויות היוצרים שלהם, או חומרים אשר הינך מוסמך/ת או מורשה/ית מבחינה חוקית לשכפל, לשנות, לפרסם או להפיץ. אם אינך בטוח/ה בנוגע לזכות שלך להעתיק, לשנות, לפרסם או להפיץ חומר כלשהו, עליך לפנות ליועץ המשפטי.

1. כללי.
א. התוכנה של Apple (לרבות קוד ROM האתחול) וכל תוכנה, מסמך תיעוד, ממשק, תוכן, גופן ונתונים אחרים של צד שלישי שנלווים לרישיון זה ("תוכנה מקורית של Apple"), כפי שייתכן שיעודכנו או יוחלפו בעקבות או על ידי שיפורי תכונות, עדכוני תוכנה, תגובות אבטחה, קובצי מערכת או תוכנה לשחזור המערכת ש-Apple מספקת עבור המחשב או ההתקן ההיקפי הנתמך שלך ממותג Apple ("שינויי תוכנה של Apple"), בין בהתקנה מראש בחומרה ממותג Apple, בהתקן אחסון פנימי, במדיה נשלפת, בדיסק, בזיכרון לקריאה בלבד, בכל מדיה אחרת או בכל צורה אחרת (התוכנה המקורית של Apple ושינויי התוכנה של Apple מכונים ביחד "תוכנת Apple"), ניתנים לך ברישיון, ולא נמכרים לך, על ידי Apple Inc.‎‏ ("Apple"), לשימוש בהתאם לתנאי רישיון זה בלבד. Apple ו/או בעלי הרישיון שלה ממשיכים להיות הבעלים של התוכנה של Apple עצמה ושומרים על כל הזכויות שאינן ניתנות לך במפורש. הינך מסכים/ה לכך שהתנאים ברישיון זה יחולו על כל מוצר תוכנה ממותג Apple אשר ייתכן שמותקן מראש בחומרה שלך ממותג Apple, אלא אם מוצר זה מלווה ברישיון נפרד; במקרה כזה, הינך מסכים/ה לכך שתנאי רישיון זה יחולו על השימוש שלך במוצר זה.

ב. Apple, על-פי שיקול דעתה, עשויה להפיץ שינויי תוכנה עתידיים של Apple. שינויי תוכנה של Apple, ככל שיהיו, לא יכללו בהכרח את כל מאפייני התוכנה הקיימים, או מאפיינים חדשים ש-Apple מפיצה עבור דגמים חדשים יותר או עבור דגמים אחרים של מחשבים ממותג Apple. תנאי רישיון זה יחולו על כל שינויי התוכנה של Apple, להוציא מקרים שבהם שינויי התוכנה של Apple יהיו מלווים ברישיון נפרד. במקרים כאלה, התנאים של אותו רישיון יחולו.

ג. זכויות הבעלות וכל זכויות הקניין הרוחני בכל תוכן המוצג על ידי התוכנה של Apple או שהגישה אליו מתאפשרת על-ידה, שייכות לבעלי התוכן המתאימים. תוכן זה עשוי להיות מוגן בזכויות יוצרים או חוקים או אמנות אחרים של קניין רוחני, ועשוי להיות כפוף לתנאי השימוש של הצד השלישי המספק את התוכן. למעט כפי שצוין אחרת במסמך זה, רישיון זה אינו מקנה לך זכויות לשימוש בתוכן מסוג זה ואינו מהווה הבטחה שתוכן מסוג זה ימשיך להיות זמין עבורך. אסור לך לפרסם מחדש, לשדר מחדש או להפיק מחדש תמונות שהגעת אליהן דרך News או 'מפות' כקובץ עצמאי.

2. שימושים מותרים ברישיון והגבלות.
א. רישיון תוכנה מותקנת מראש ועותק בודד של .Apple בכפוף לתנאים ולהגבלות של רישיון זה, אלא אם כן השגת את התוכנה של Apple מה-Mac App Store במסגרת הורדה אוטומטית או במסגרת רישיון רב-משתמשים, רישיון תחזוקה או הסכם אחר בכתב מ-Apple, מוענק לך היתר מוגבל ולא-בלעדי להתקין, להשתמש ולהפעיל עותק אחד (1) של התוכנה של Apple במחשב אחד של מותג Apple בכל זמן נתון. לדוגמה, תנאי רישיון אלה עבור עותק בודד יחולו עליך אם התוכנה של Apple הותקנה מראש אצלך על חומרה של מותג Apple.

ב. רישיון .Mac App Store אם השגת רישיון עבור התוכנה של Apple מה-Mac App Store או באמצעות הורדה אוטומטית, אזי בהתאם לתנאים וההתניות של רישיון זה, וכפי שהותר בכללי השימוש בשירותים ובתכנים שמפורטים בתנאים וההתניות של שירותי המדיה של Apple‏ (https://www.apple.com/legal/internet-services/itunes/) ("כללי שימוש"), מוענק לך רישיון מוגבל, בלתי ניתן להעברה ולא-בלעדי:

(i) להוריד, להתקין, להשתמש ולהפעיל, לצרכים אישיים ולא מסחריים, עותק אחד (1) של התוכנה של Apple באופן ישיר בכל מחשב ממותג Apple שבו פועלת מערכת ההפעלה macOS Sonoma‏, macOS Ventura‏, macOS Monterey‏, macOS Big Sur‏, macOS Catalina‏, macOS Mojave או macOS High Sierra ("מחשב Mac") שנמצא בבעלותך או בשליטתך;

(ii) אם הינך חברה מסחרית או מוסד חינוכי, מוענק לך רישיון להוריד, להתקין, להשתמש ולהפעיל עותק אחד (1) של התוכנה של Apple לשימוש על ידי: (א) משתמש בודד בכל מחשב Mac שנמצא בבעלותך או בשליטתך, או (ב) מספר משתמשים במחשב Mac משותף יחיד שנמצא בבעלותך או בשליטתך. לדוגמה, עובד יחיד יכול להשתמש בתוכנה של Apple גם במחשב ה-Mac השולחני שלו וגם במחשב ה-Mac הנייד שלו. לחלופין, סטודנטים רבים יכולים להשתמש בזה אחר זה בתוכנה של Apple במחשב Mac יחיד שממוקם במרכז משאבים או בספריה; וכן 

(iii) להתקין, להשתמש ולהפעיל עד שני (2) עותקים או מופעים נוספים של התוכנה של Apple, או של כל תוכנה קודמת של מערכות ההפעלה macOS או OS X או של מהדורה מתקדמת יותר של התוכנה של Apple, בסביבות של מערכות הפעלה וירטואליות בכל מחשב ממותג Apple שנמצא בבעלותך או בשליטתך, שכבר פועלת בו התוכנה של Apple, למטרות: (א) פיתוח תוכנה; (ב) בדיקות במהלך פיתוח תוכנה; (ג) שימוש ב-macOS Server, או (ד) שימוש אישי, לא מסחרי.

למעט כפי שהותר במפורש בסעיף 3, הזכות שהוענקה בסעיף 2ב׳(iii) לעיל אינה מתירה לך להשתמש בעותקים או במופעים של התוכנה של Apple שעברו וירטואליזציה בכל הקשור ללשכות שירות, שיתוף זמן (time sharing), שיתוף מסופים, שירות ממסר או סוגים דומים של שירותים. למעט כפי שהותר במפורש בסעיף 2ב׳ זה, אסור לך להשתמש בתוכנה של Apple להפעלת תוכנת מערכת הפעלה של Apple, לרבות iOS‏, iPadOS‏, watchOS או tvOS, בסביבות של מערכות הפעלה וירטואליות במחשבי Mac.

ג. רישיון רב-משתמשים או רישיון תחזוקה. אם השגת את התוכנה של Apple במסגרת תוכנית של רישיון רב-משתמשים או רישיון תחזוקה עם Apple, התנאים של הרישיון רב-המשתמשים או רישיון התחזוקה יקבעו את מספר העותקים של התוכנה של Apple שמותר לך להוריד, להתקין, להשתמש ולהפעיל במחשבים של מותג Apple שנמצאים בבעלותך או בשליטתך. למעט התנאים שהוסכמו בכתב על ידי Apple, כל התנאים וההגבלות של רישיון זה יחולו על השימוש שלך בתוכנת Apple שהושגה במסגרת רישיון רב-משתמשים או רישיון תחזוקה.

ד. דרישות מערכת; חשבון Apple. לתשומת לבך, התוכנה של Apple נתמכת רק על ידי חומרה של מותג Apple שעומדת בדרישות המערכת שצוינו על ידי Apple. בנוסף, על-מנת להשתמש במאפיינים מסוימים של התוכנה של Apple ושירותים מסוימים (המפורטים בסעיף 6) או לגשת אליהם, ייתכן שיהיה עליך להירשם לקבלת שם משתמש וסיסמה ייחודיים, שנקראים "חשבון Apple".

ה. גופנים. בכפוף לתנאים ולהגבלות של רישיון זה, מותר לך להשתמש בגופנים הכלולים בתוכנה של Apple על-מנת להציג ולהדפיס תוכן בעת הפעלת התוכנה של Apple. עם זאת, מותר לך להטביע גופנים בתוכן רק אם הדבר מותר בהתאם למגבלות ההטבעה שמצורפות לגופן המדובר. ניתן למצוא את מגבלות ההטבעה האלה בחלונית Font Book/Preview/Show Font Info (ספר הגופנים/תצוגה מקדימה/הצגת פרטי הגופן).

ו. קולות; כתוביות בזמן אמת. בכפוף לתנאים ולהגבלות של רישיון זה, יש לך הרשאה: (i) להשתמש בקולות המערכת הכלולים בתוכנת Apple (להלן: "קולות המערכת") (1) בעת הפעלת התוכנה של Apple וכן (2) כדי ליצור תוכן מקורי ופרויקטים משלך לשימוש אישי ולא מסחרי; (ii) להשתמש ב'כתוביות בזמן אמת' שנוצרות באופן אוטומטי במכשיר בזמן אמת על ידי תוכנת Apple ("כתוביות בזמן אמת"), בין אם נוצרו במהלך שיחת FaceTime או אחרת, רק לשימוש אישי ולא מסחרי שלך; וכן (iii) להשתמש בתכונה Personal Voice (קול אישי) כדי ליצור קול במכשיר שנשמע כמוך ("Personal Voice") תוך שימוש בקול אישי משלך לשימוש אישי ולא מסחרי. אף יצירה או שימוש אחרים ב'קולות מערכת', ב'כתוביות בזמן אמת' או ב-Personal Voice אינם מותרים ברישיון זה, כולל, בין היתר, שימוש, העתקה, תצוגה, ביצועים, הקלטה, פרסום או הפצה מחדש של כל אחד מ'קולות מערכת', 'כתוביות בזמן אמת' או Personal Voice בהקשר של רווח, מלכ"ר, שיתוף ציבורי או מסחרי.

ז. מאפיינים ותמיכה של היישום 'תמונות'. ייתכן שהיישום 'תמונות' של התוכנה של Apple ("היישום 'תמונות'") לא יתמוך בסוגי וידאו ותמונה מסוימים. השימוש במאפיינים מסוימים של היישום 'תמונות' יהיה תלוי במאפיינים של המצלמה שברשותך. סנכרון תמונות עם היישום 'תמונות' ועם כל שירות של Apple או של צד שלישי עשוי לגרום לאובדן נתונים. פריטי הגרפיקה, המוסיקה וערכות הנושא למצגות שכלולים ביישום 'תמונות' מיועדים אך ורק לשימוש אישי, לא מסחרי, במצגות שהינך יוצר/ת עם היישום 'תמונות'. אסור לך להשתמש, לחלץ או להפיץ, באופן מסחרי או אחר, על בסיס עצמאי, אף צילום, תמונה, גרפיקה, יצירת אמנות, שמע, וידאו או נכסים דומים ("חומרים דיגיטליים") הכלולים ביישום 'תמונות' או ניתנים כחלק ממנו, או להשתמש באופן אחר בחומרים דיגיטליים שלא בהקשר של השימוש המיועד בהם כחלק מהיישום 'תמונות'.

ח. מאפייני שמירת תוכן במטמון.
1. במידה ש-Apple ו/או חברות המסונפות אליה מייצרות תוכנה ו/או תכנים ייחודיים שזמינים להורדה ושמירה במטמון (כגון תכנים תואמים מ-Mac App Store) ("תכנים תואמי Apple"), מאפיינים מסוימים בתוכנה של Apple ("מאפייני שמירת תוכן במטמון") עשויים, באופן אוטומטי, להוריד את אותם תכנים תואמי Apple ולשמור אותם בזיכרון מטמון מקומי במחשב ה-Apple שלך המופעל עם תוכנה של Apple (מעתה ואילך בסעיף זה, מחשבים מתוצרת Apple ייקראו "Mac תומך מטמון"). על ידי שימוש במאפיינים של תוכנת Apple המאפשרים שמירה במטמון, הינך מביע/ה את הסכמתך לכך ש-Apple תוכל להוריד תכנים תואמי Apple ולשמור אותם בזיכרון מטמון מקומי אצלך ב-Mac תומך מטמון. באפשרותך לבטל בכל עת מאפיינים בתוכנה של Apple המאפשרים שמירה במטמון על ידי מעבר אל 'שיתוף' ב'הגדרות המערכת' ב-Mac התומך באחסון במטמון.

2. מאפייני שמירת תוכן במטמון של התוכנה של Apple מיועדים לשימוש בלעדי במחשב Mac תומך מטמון אשר בבעלותך או בשליטתך, וזאת למטרה הבלעדית של קיצור זמני העברה של תכנים תואמי Apple אל משתמשי קצה מורשים שנמצאים בבית, בחברה או בארגון שלך. הינך מבין/ה שמשתמשים אלה עשויים להידרש לאמת את זהותם בנפרד מול Apple לפני שיוכלו לקבל תכנים תואמי Apple, ושקיצור זמני ההעברה של תכנים תואמי Apple באמצעות מחשב Mac תומך מטמון לא ישנה את התנאים החלים עליך או על משתמשי הקצה שלך בעת קבלת אותם תכנים תואמי Apple. 

3. הינך מכיר/ה בכך ומסכים/ה שכל שימוש שייעשה בתכנים תואמי Apple יתבצע בכפוף לתנאי הרישיון החלים על סוג התכנים תואמי Apple שנשמרים במטמון. תנאים אלו עשויים לכלול, בין השאר, את תקנון שירותי המדיה של Apple, התקנון של iCloud, הסכם המנחים של iTunes U, הסכם רישיון התוכנה של iTunes U ו/או תנאי הרישיון התקפים שהגיעו עם התוכנה שהינך מוריד/ה, אלא אם ההורדה התבצעה תחת רישיון ייחודי נפרד, שבמקרה כזה, תנאי הרישיון הנפרד יגברו. ניתן למצוא רשימה של הסכמי רישיון תוכנה של Apple בכתובת: https://www.apple.com/legal/sla/. הינך מכיר/ה בכך ומסכים/ה שהשימוש במאפייני שמירת תוכן במטמון והאחסון של תכנים תואמי Apple במחשב ה-Mac תומך המטמון לא מעניקים לך זכויות כלשהן מעבר לאלה שכבר הוענקו לך במסגרת תנאי הרישיון החלים על התכנים תואמי Apple, וזכויות אלו לא יוכלו לשמש כהיתר, כתב ויתור או הגבלה של זכות כלשהי של Apple או של בעלי זכויות יוצרים אחרים בתכנים תואמי Apple.

4. אסור לך להשתמש במאפייני שמירת תוכן במטמון במחשב Mac תומך מטמון אם הוא נמצא ברשת שאינה בבעלותך או בשליטתך (או שמבחינה חוקית אסור לך להשתמש בה למטרות אלה), או לאפשר גישה לתכנים תואמי Apple מסוג זה למשתמשי קצה שנמצאים מחוץ לבית, לחברה או לארגון שלך. הינך מסכים/ה להשתמש במאפייני שמירת תוכן במטמון אך ורק לצורך שימושך הפרטי, הלא-מסחרי או למטרות שימוש פנימי בתוך החברה או הארגון שלך, ורק בכפוף לתנאים הכלולים במסמך זה. אינך רשאי/י לספק לגורמי צד שלישי שירות שמשלב או מפיק תועלת משירותים או מידע המסופקים על ידי מאפייני שמירת תוכן במטמון, או שמשתמש במאפייני שמירת תוכן במטמון בדרך כלשהי.

5. על ידי הפעלה של מאפייני שמירת תוכן במטמון של התוכנה של Apple, הינך מביע/ה את הסכמתך לחברת Apple לאחסן, לנטר ולהבטיח את התכנים תואמי Apple במחשב ה-Mac תומך המטמון שלך, ולאסוף ולהשתמש במידע טכני אודות מחשב ה-Mac תומך המטמון שלך ורשתות קשורות, לרבות, בין השאר, מזהי חומרה וכתובות IP, לצורך ביצוע פעולות אלו. הינך מסכים/ה להימנע מלכבות, להפסיק, לפרוץ, לעקוף או להפריע בדרך כלשהי למנגנוני האימות, האחסון או הווידוא של Apple, למנגנוני החתימה האלקטרונית, ניהול זכויות דיגיטלי או מנגנוני אבטחה אחרים שמשמשים את Apple, או משולבים בתוכנה של Apple, בשירותים של Apple, בתכנים תואמי Apple, או בתוכנות או טכנולוגיות אחרות של Apple, וכן לא לאפשר לאחרים לעשות זאת. 

6. חברת Apple שומרת לעצמה את הזכות להפסיק לספק תכנים תואמי Apple לשמירה במטמון במחשב ה-Mac תומך המטמון (לדוגמה, תכנים שבעבר שמרת אצלך במטמון, ייתכן שכבר לא יהיו זמינים לשמירה חוזרת) ולהסיר תכנים תואמי Apple מכל סוג שהוא ששמורים אצלך במטמון ב-Mac תומך מטמון, בכל עת ועל-פי שיקול דעתה הבלעדי, וכי ל-Apple לא תהיה אחריות כלפיך במקרה שכזה. הינך מבין/ה ששמירת מטמון כזו של תכנים תואמי Apple ייתכן שלא תהיה זמינה בכל המדינות או האזורים. באפשרותך להסיר את התכנים תואמי Apple ששמורים אצלך במטמון ולכבות את מאפייני השמירה במטמון בכל עת.

ט. חיבורים ל-.Remote Desktop בכפוף לתנאים ולהתניות של רישיון זה, בעת התחברות מרחוק ממחשב או ממכשיר אלקטרוני אחר (כל אחד מהם יכונה "מכשיר") למחשב של מותג Apple שמופעלת בו התוכנה של Apple (למטרות סעיף זה, מחשב כזה של מותג Apple יכונה "ה-Mac הביתי"), בין באמצעות המאפיין 'שיתוף מסך' ובין באמצעים אחרים:

(i) ניתן להתחבר מרחוק למכשיר אחד (1) בלבד בכל עת, בין באופן ישיר או בין באופן בלתי ישיר, על מנת לשלוט בהפעלת המכתבה הגרפית של התוכנה של Apple שמופעלת ומוצגת ב-Mac הביתי; וכן

(ii) ניתן לחבר מספר סביר של מכשירים בו-זמנית למטרה הבלעדית של צפייה סימולטנית באותה הפעלת מכתבה גרפית של התוכנה של Apple שמופעלת ומוצגת ב-Mac הביתי, כל עוד הם אינם שולטים בתוכנה של Apple בשום צורה; אך

(iii) ניתן לחבר מרחוק מכשיר אחד (1) בלבד של מותג Apple בכל עת, בין באופן ישיר או בין באופן בלתי ישיר, על-מנת לשלוט בהפעלת מכתבה גרפית נפרדת של התוכנה של Apple השונה מההפעלה שפועלת ומוצגת ב-Mac הביתי, וניתן לבצע חיבור כזה רק באמצעות המאפיין 'שיתוף מסך' של התוכנה של Apple.

למעט ההיתר שניתן במפורש בסעיף 2ט׳ או בסעיף 3, או למעט היתר אחר שניתן על ידי Apple, הינך מסכים/ה שלא להשתמש בתוכנה של Apple או באף אחת מהפונקציות שלה בקשר עם לשכות שירות, שיתוף זמן (time sharing), שיתוף מסופים או סוגים דומים של שירותים, בין ששירותים כאלה ניתנים בארגון שלך או בין שהם מסופקים לצד שלישי.

י. הגבלות שימוש נוספות. ההיתרים המוענקים ברישיון זה אינם מתירים לך להתקין או להפעיל את תוכנות Apple, או להשתמש בהן, בכל מחשב שאינו שייך למותג Apple, או לאפשר לאחרים לעשות כן, והינך מסכים/ה לכך. את/ה מסכים/ה שלא להסיר, להסתיר או לשנות הודעות קניין (לרבות הודעות על סימנים מסחריים ועל זכויות יוצרים) שעשויות להיות מצורפות לתוכנת Apple או כלולות בה. למעט כפי שהותר אחרת במסגרת התנאים של רישיון זה או במסגרת הרישיון של Apple: (i) משתמש אחד בלבד רשאי להשתמש בתוכנה של Apple בכל זמן נתון, וכן (ii) אסור לך להפוך את התוכנה של Apple לזמינה ברשת שבה היא עשויה לפעול או להיות בשימוש במספר מחשבים בו-זמנית. למעט כפי שהותר במפורש בסעיף 3, אסור לך להשכיר, להחכיר, להשאיל, למכור, להפיץ מחדש או להעניק רישיונות משנה של התוכנה של Apple.

יא. עותק גיבוי. מותר לך להכין עותק אחד של התוכנה של Apple (לא כולל קוד ROM האתחול וקושחה אחרת של Apple שמוטבעת או מוכלת באופן אחר בחומרה של מותג Apple) במתכונת הניתנת לקריאה על ידי מחשב, למטרות גיבוי בלבד, בתנאי שעותק הגיבוי יכלול את כל הודעות זכויות היוצרים וההודעות האחרות בדבר זכויות קניין, הכלולות בתוכנת המקור. קוד ROM האתחול והקושחה של Apple מסופקים אך ורק לצורך שימוש בחומרה של מותג Apple ואסור לך להעתיק, לשנות או להפיץ מחדש את קוד ה-Boot ROM והקושחה של Apple, או כל חלק מהם.

יב. העברת נתונים של תוכנה קיימת. אם תשתמש/י ב'מדריך ההתקנה/העברת הנתונים' כדי להעביר תוכנה ממחשב אחד של מותג Apple למחשב אחר של מותג Apple, זכור/י שהמשך השימוש בעותק המקורי של התוכנה עשוי להיות אסור ברגע שעותק הועבר למחשב אחר, אלא אם כן יש ברשותך עותק ברישיון של התוכנה על שני המחשבים. עליך לבדוק בהסכמי רישיונות התוכנה הרלוונטיים אם יש תנאים והגבלות רלוונטיים. ייתכן שתוכנה ושירותים של צד שלישי לא יהיו תואמים לתוכנה של Apple זו, וההתקנה של התוכנה של Apple עשויה להשפיע על הזמינות והשימושיות של תוכנות או שירותים אלה של צד שלישי.

יג. מקור פתוח. Apple הפכה או עשויה להפוך רכיבים מסוימים של התוכנה של Apple ותוכנות קוד פתוח של צד שלישי שכלולות בתוכנה של Apple לזמינים באתר הקוד הפתוח שלה (https://www.opensource.apple.com/) (מכונים יחד ״רכיבי קוד פתוח״). הינך רשאי/ת לשנות או להחליף רכיבי קוד פתוח אלה בלבד, בכפוף לתנאים הבאים: (i) השימוש בתוכנה של Apple שתתקבל בתום השינויים יתבצע, כתחליף לתוכנה של Apple שלא בוצעו בה שינויים, במחשבים של מותג Apple שנמצאים בבעלותך או בשליטתך, כל עוד בכל אחד ממחשבי Apple האלה מותקן עותק בעל רישיון מתאים של התוכנה של Apple; וכן (ii) עליך לעמוד בתנאים של רישיון זה ובכל תנאי הרישוי הרלוונטיים שנוגעים לשימוש ברכיבי קוד פתוח. Apple אינה מחויבת לספק עדכונים, תחזוקה, אחריות, תמיכה טכנית או אחרת או שירותים עבור התוכנה של Apple שהתקבלה בתום השינויים. הינך מכיר/ה באופן מפורש בכך שאם ייגרם כשל או נזק לחומרה של Apple כתוצאה מהשינוי של רכיבי הקוד הפתוח של התוכנה של Apple, הכשל או הנזק לא יכוסה על ידי תנאי האחריות של חומרת Apple.

יד. איסור הנדסה לאחור. אסור לך, ואת/ה מסכים/ה לא לאפשר לאחרים, להעתיק (למעט כפי שמותר באופן מפורש לפי רישיון זה או לפי כללי השימוש, אם הם רלוונטיים לגביך), לבצע הידור, לבצע הנדסה לאחור, לפרק, לנסות לפצח את קוד המקור, לפענח, לשנות או ליצור עבודות נגזרות של התוכנה של Apple או של שירותים המסופקים לך על ידי התוכנה של Apple, או של כל חלק מהם (למעט כפי ובמידה שהמגבלה כאמור אסורה לפי החוק הרלוונטי, או לפי תנאי רישוי המסדירים שימוש ברכיבים בעלי קוד מקור פתוח העשויים להיות כלולים בתוכנת Apple), והינך מביע/ה את הסכמתך שלא לעשות כן.

טו. ציות לחוקים. הינך מסכים/ה כי תשתמש/י בתוכנה ובשירותים של Apple (כפי שמפורטים בסעיף 6 להלן) בהתאם לכל החוקים הרלוונטיים, לרבות חוקי המדינה או האזור של מגוריך, או שבהם הינך מוריד/ה או משתמש/ת בתוכנה ובשירותים של Apple. ייתכן שמאפייני התוכנה והשירותים של Apple לא יהיו זמינים בכל השפות או האזורים ומאפיינים מסוימים עשויים להשתנות לפי אזור. לצורך הפעלתם של כמה ממאפייני התוכנה והשירותים של Apple נדרש חיבור לאינטרנט.

טז. תוכנה של צד שלישי. Apple סיפקה, כחלק מחבילת התוכנה של Apple, ועשויה לספק כשדרוג, עדכון או תוספת לתוכנה של Apple, גישה לתוכנות או לשירותים מסוימים של צד שלישי, לנוחותך. אם התוכנה של Apple מכילה או מספקת גישה לתוכנה או לשירותים של צד שלישי, Apple אינה מחויבת, באופן מפורש או משתמע, לספק תמיכה טכנית או אחרת לתוכנה או לשירותים כאלה. עליך לפנות ישירות לספק, ליצרן או לספק השירות המתאים של התוכנה לקבלת תמיכה טכנית ושירות לקוחות הקשורים לתוכנה, לשירות ו/או למוצרים שלהם.

יז. שינויים בתוכנה של .Apple התוכנה של Apple תבדוק מעת לעת עם Apple אם ישנם שינויים בתוכנה של Apple. אם קיים שינוי, ייתכן שהמערכת תוריד ותתקין אותו במחשב באופן אוטומטי, ואם הדבר רלוונטי, גם בהתקנים ההיקפיים שלך. בעצם השימוש בתוכנה של Apple, הינך מסכים/ה לכך ש-Apple עשויה להוריד ולהתקין שינויי תוכנה של Apple באופן אוטומטי במחשב ובהתקנים ההיקפיים שלך. ניתן להשבית את העדכונים האוטומטיים של מערכת ההפעלה ואת תגובות האבטחה המהירות בכל עת על ידי התאמת ההגדרות שנמצאות ב'הגדרות המערכת' > 'עדכון תוכנה' > 'מתקדם'.

יח. תווי מערכת. בכפוף לתנאים ולהגבלות של רישיון זה, מותר לך להשתמש בתווי ה-Memoji הכלולים בתוכנה של Apple או שנוצרו על-ידה ("תווי מערכת"): (i) בעת עבודה עם התוכנה של Apple; וכן (ii) ליצירת תוכן ופרויקטים מקוריים משלך לשימושך האישי והלא מסחרי. אסור לך לעשות אף שימוש אחר בתווי המערכת לפי רישיון זה, לרבות, בין השאר, שימוש, שכפול, הצגה, ביצוע, הקלטה, פרסום או הפצה של כל אחד מתווי המערכת למטרות רווח, ללא מטרות רווח, למטרות מסחריות או למטרת שיתוף ציבורי.

3. החכרה לשירותי פיתוח מותרים.
א. החכרה. מותר לך להחכיר או לבצע החכרת משנה של גרסה של התוכנה של Apple בשלמותה שיש לך עבורה רישיון תקף, לאדם או לארגון (כל אחד מהם ייקרא “חוכר”) בתנאי שכל התנאים הבאים מתקיימים: 

(i) התוכנה של Apple שתוחכר תהיה בשימוש אך ורק למטרת מתן שירותי פיתוח מותרים, וכל חוכר חייב לעיין בתנאי רישיון זה ולהביע הסכמה לפעול על-פיהם;

(ii) כל תקופת החכרה תהיה לפחות עשרים וארבע (24) שעות רציפות; 

(iii) במהלך תקופת ההחכרה, החוכר שהוא גם משתמש הקצה, חייב להיות המשתמש היחיד והבלעדי בתוכנה של Apple ובחומרה ממותג Apple שבה התוכנה מותקנת, ולהיות בעל השליטה בה, עם היוצא מהכלל הבא: לך, כגורם שמחכיר את התוכנה של Apple ("המחכיר/ה") יש היתר לספק תמיכה ניהולית עבור התוכנה של Apple; וכן 

(iv) לפני השימוש בתוכנה של Apple, על החוכר שהוא גם משתמש הקצה לעיין ולקבל את התנאים הישימים לכל תוכנה המותקנת מראש בתוכנה של Apple, כולל, בין השאר, לתוכנת הפיתוח Xcode של Apple וכל תוכנה אחרת של Apple או של צד שלישי.

למטרות סעיף 3 זה: א) "החוכר שהוא גם משתמש הקצה": הכוונה היא לחוכר/ת שהוא משתמש/ת הקצה אשר ישתמש/תשתמש בתוכנה של Apple שהוחכרה, אך ורק לביצוע שירותי פיתוח מותרים, וכן ב) "שירותי פיתוח מותרים" הם שירותי שילוב רציפים, לרבות אך ללא הגבלה לפיתוח תוכנה, בניית תוכנה ממקור, בדיקות אוטומטיות במהלך פיתוח תוכנה והרצת כלי הפיתוח הנחוצים לתמיכה בפעילויות כאלה. כל חוכר חייב לספק ל-Apple הודעה מראש, לפני ההחכרה או החכרת המשנה של התוכנה של Apple על פי סעיף 3 זה, על ידי יצירת קשר עם מחלקת Apple Developer Relations ‏(https://developer.apple.com/contact/macos-license/).

ב. החכרת משנה. גם לחוכר/ת מותר להחכיר את תוכנת Apple בהחכרת משנה בכפוף לתנאים של סעיף 3 זה, בתנאי שהוא/היא מציית/ת לכל התנאים בסעיף 3 זה. במהלך תקופת החכרת המשנה, החוכר/ת שמחכיר/ה את תוכנת Apple בהחכרת משנה (וגם נחשב/ת מאותו רגע למחכיר/ה בהתאם לתנאי סעיף 3 זה) חייב/ת לוותר במלואן על זכויות השימוש והשליטה בתוכנה של Apple ובחומרה ממותג Apple שבה התוכנה מותקנת, לטובת החוכר/ת בהחכרת משנה.

ג. אכיפה. כמחכיר/ה, באחריותך: (i) להבטיח כי כל חוכר/ת מציית/ת לדרישות המפורטות בסעיף 3 זה; (ii) להבטיח כי כל חוכר/ת מקבל/ת את כל תנאי הרישיון החלים; וכן (iii) לסייע ל-Apple באכיפת תנאי הציות הקשורים. אם חוכר/ת מפר/ה את תנאי רישיון זה או תנאים של רישיונות ישימים אחרים של Apple, זכויותיו/ה לשימוש בתוכנה של Apple יפוגו אוטומטית, והינך מסכים/ה להפסיק באופן מיידי את השימוש של אותו/אותה חוכר/ת בתוכנה של Apple ברגע שבו התגלתה הפרה כזו או עם קבלת הודעה בכתב מ-Apple באשר להפרה כזו. 

ד. וירטואליזציה. עבור כל עותק של התוכנה של Apple שהוחכר בכפוף לתנאי סעיף 3 זה, מחכיר/ה או חוכר/ת (אך לא שניהם) רשאי/ת להתקין, להפעיל ולהשתמש בעותקים או במופעים נוספים של התוכנה של Apple בסביבות וירטואליות של מערכות הפעלה בהתאם לסעיף 2ב'(iii), בתנאי שמחכיר/ה יכול/ה לעבוד בסביבה וירטואלית רק עם מופע או עותק אחד של התוכנה של Apple ככלי הקצאה למטרת מתן גישה לחוכר/ת לתוכנה של Apple ואפשרות להשתמש בה, בכפוף לתנאי סעיף 3 זה. 

ה. תצורת המערכת. אם הינך חוכר/ת, הינך מכיר/ה בכך שייתכן שהתוכנה של Apple הוגדרה בעבר על ידי המחכיר/ה שמחכיר/ה לך את התוכנה של Apple, כולל בחירת הגדרות עבור 'נתוני ניתוח', 'שירותי מיקום' ומאפיינים אחרים הקשורים לאבטחה, פרטיות ואיסוף נתונים. הינך מקבל/ת ומסכים/ה לכך ש-Apple אינה אחראית לתצורה של התוכנה של Apple כפי שהוגדרה על ידי המחכיר/ה.

4. העברה.
א. אם השגת את התוכנה של Apple באמצעות התקנה מראש על חומרה של מותג Apple או אם השגת את הרישיון של התוכנה של Apple מה-Mac App Store או באמצעות עדכון תוכנה, מותר לך לבצע העברה קבועה וחד-פעמית של כל זכויותיך לפי הרישיון בתוכנה של Apple (בצורתה המקורית, כפי שסופקה על ידי Apple) לצד אחר, בתנאים הבאים: (i) התוכנה של Apple תועבר ביחד עם החומרה של מותג Apple‏; (ii) ההעברה תכלול את כל התוכנה של Apple, על כל מרכיביה, ורישיון זה; (iii) לא תשמור/י אף עותק של התוכנה של Apple, כולה או חלקה, לרבות עותקים המאוחסנים במחשב או על-גבי התקן אחסון אחר; וכן (iv) הצד שמקבל את התוכנה של Apple קורא את התנאים וההגבלות של רישיון זה ומסכים לקבל אותם. למטרות רישיון זה, אם Apple תספק עדכון (למשל, גרסה 10.14 או 10.14.1) לתוכנה של Apple, העדכון ייחשב חלק מהתוכנה של Apple ואסור יהיה להעבירו באופן נפרד מגרסת הטרום-עדכון של התוכנה.

ב. אסור לך להעביר כל תוכנה של Apple ששונתה או הוחלפה בהתאם לסעיף 2י"ג לעיל. כל הרכיבים של התוכנה של Apple מסופקים כחלק מחבילה, ולא ניתן להפרידם מהחבילה ולהפיצם כיישומים עצמאיים. שים/י לב כי התוכנה של Apple המסופקת עם מוצר חומרה מסוים של Apple לא בהכרח תפעל על דגמים אחרים של חומרת Apple.

ג. כל עותק של התוכנה של Apple שייתכן שיסופק על ידי Apple למטרות קידום מכירות, הערכה, אבחון או שחזור ישמש אך ורק למטרות אלה ולא יימכר או יועבר מחדש.

ד. Apple רשאית להקצות רישיון זה במלואו או בחלקו או להקצות זכויות או התחייבויות הכפופות לו לכל שותף או חברה בת של Apple בכל עת וללא הודעה מראש.

5. הסכמה לשימוש בנתונים. מאפיינים מסוימים כגון 'ניתוח נתונים', 'שירותי מיקום', Siri, 'הכתבה' ו-Spotlight עשויים להזדקק למידע מהמחשב שלך לצורך הפעלתם. אנו נספק לך פרטים בנושא המידע שנשלח אל Apple והאופן שבו החברה עשויה להשתמש במידע זה בעת ההפעלה של מאפיינים אלה או בעת שימוש בהם. לפרטים נוספים, בקר/י בכתובת https://www.apple.com/privacy/. בכל מקרה, המידע שלך יטופל בכפוף למדיניות הפרטיות של Apple, הזמינה בכתובת: https://www.apple.com/legal/privacy/.

6. תוכנה ושירותים של Apple וחומרים של צד שלישי.
א. כללי. התוכנה של Apple עשויה לאפשר גישה לשירותים של Apple, כגון iTunes Store‏, Mac App Store‏, Apple Books‏, Game Center‏, iCloud, 'מפות', News ושירותים ואתרי אינטרנט אחרים של Apple ושל צד שלישי (שנקראים, ביחד ולחוד, "שירותים"). השימוש בשירותים אלו מחייב גישה לאינטרנט, והשימוש בשירותים מסוימים עשוי לחייב חשבון Apple וכן לדרוש שתסכים/י לתנאים נוספים ולהיות כרוך בעלויות נוספות. השימוש שלך בתוכנה זו בשילוב עם חשבון Apple, או עם שירותים אחרים של Apple, מהווה את הסכמתך לתנאי השירות, כגון התנאים וההגבלות העדכניים של שירותי המדיה של Apple במדינה או באזור שבהם את/ה ניגש/ת לשירותים כאלה, שאותם ניתן לסקור בכתובת https://www.apple.com/legal/internet-services/itunes/.

ב. אם תירשם/י ל-iCloud, תוכל/י לגשת למאפיינים מסוימים של iCloud, כגון iCloud Drive', 'אלבומים משותפים' ו'מצא את…' ישירות מהתוכנה של Apple. את/ה מאשר/ת ומסכים/ה שהשימוש שלך ב-iCloud ובמאפיינים אלה כפוף לתנאים וההגבלות העדכניים של שירות iCloud, הזמינים לעיון בכתובת: https://www.apple.com/legal/internet-services/icloud/.

ג. תוכן היישום .News השימוש שלך בתוכן שניגשת אליו דרך היישום News מוגבל אך ורק לשימוש אישי, לא מסחרי, אינו מעביר לך זיקת בעלות כלשהי בתוכן ומחריג באופן ספציפי, ללא הגבלה, כל זכויות לשימוש מסחרי או לשימוש לצורך קידום מכירות בתוכן שכזה. 

ד. מפות. השירות ומאפייני המפות של תוכנת Apple ("מפות"), כולל כיסוי נתוני המפות, עשויים להשתנות מאזור לאזור. בעת הפעלת 'מפות' או בעת שימוש ביישום זה, יסופקו לך פרטים לגבי המידע שיישלח ל-Apple ולגבי אופן השימוש שייתכן שייעשה בו. הינך מאשר/ת ומסכים/ה לכך שהשימוש שלך ב'מפות' כפוף לתנאים ולהגבלות העדכניים ביותר של השירות 'מפות', שאליהם ניתן לגשת ושבהם ניתן לעיין בסרגל הצד של היישום 'מפות'.

ה. את/ה מבין/ה כי בעת השימוש בתוכנה ובשירותים הללו של Apple, את/ה עלול/ה לבוא במגע עם תוכן שעשוי להיחשב לפוגעני, בלתי-צנוע או בלתי-הולם, כאשר תוכן כאמור עלול להכיל, או שלא להכיל, שפה בוטה, וכי התוצאות של כל חיפוש או הקלדת כתובת URL מסוימת, עשויות, באופן אוטומטי וללא כוונה תחילה, להפיק קישורים או הפניות לחומר בלתי-הולם. על אף האמור, את/ה מסכים/ה שהשימוש בתוכנה ובשירותים של Apple הינו באחריותך הבלעדית, וכי ל-Apple, לחברות המסונפות אליה, לסוכניה, למנהליה או לנותני הרישיון שלה לא תהא חבות כלפיך בגין תוכן שעשוי להיחשב לפוגעני, בלתי-צנוע או בלתי-הולם.

ו. תוכנה ושירותים מסוימים של Apple עשויים להציג, לכלול או להעמיד תוכן, נתונים, מידע, יישומים או חומרים של צד שלישי ("חומרים של צד שלישי"), או לספק קישורים לאתרי אינטרנט מסוימים של צד שלישי. על ידי השימוש בתוכנה ובשירותים של Apple, את/ה מכיר/ה בכך ומסכים/ה כי Apple אינה אחראית לבחינה או להערכה של התוכן, רמת הדיוק, השלמות, העדכניות, התוקף, אי הפרה של זכויות היוצרים, החוקיות, ההגינות, האיכות או כל היבט אחר של חומרים או אתרי אינטרנט של צד שלישי כאמור. Apple, נושאי משרה בה, חברות המסונפות אליה וחברות בנות שלה, אינם מאשרים או מקדמים שירותים של צד שלישי, חומרים או אתרי אינטרנט של צד שלישי, או חומרים, מוצרים או שירותים אחרים של צד שלישי, ולא יישאו בכל חבות או אחריות כלפיך או כלפי כל אדם אחר בגינם. חומרים של צד שלישי וקישורים לאתרי אינטרנט אחרים מסופקים אך ורק לנוחיותך.

ז. Apple וספקי התוכן שלה אינם ערבים לזמינות, לרמת-הדיוק, לשלמות, לאמינות או לזמן הקבלה של מידע בנושא מניות, נתוני מיקום, מידע בריאותי או נתונים אחרים מכל סוג המוצגים על ידי התוכנה והשירותים הללו של Apple. מידע פיננסי המוצג על ידי התוכנה והשירותים הללו של Apple מיועד למטרות מידע כלליות בלבד, ואין להסתמך עליו כייעוץ להשקעות. לפני ביצוע כל עסקה בניירות ערך המתבססת על מידע שהושג דרך התוכנה והשירותים הללו של Apple, עליך להתייעץ עם איש מקצוע בנושאים פיננסיים או בנושא ניירות-ערך, בעל סמכות חוקית להענקת ייעוץ פיננסי וייעוץ בנושא ניירות-ערך במדינה או באזור שבו את/ה גר/ה. יש להעריך את הפלט שנוצר באמצעות בינה מלאכותית כדי להעריך את מידת הדיוק וההתאמה שלו למקרה השימוש, כולל שימוש בסוקרים אנושיים בהתאם לצורך, לפני השימוש בפלט שהתקבל באמצעות התוכנה והשירותים של Apple והשיתוף שלו. נתוני מיקום שמתקבלים באמצעות התוכנה והשירותים הללו של Apple, לרבות השירות 'מפות' של Apple, ניתנים למטרות ניווט כללי ו/או תכנון בלבד, ולא נועדו להיות מקור סמכותי במקרים שבהם נדרש מידע מדויק בנושא מיקום, או כאשר נתונים מוטעים, בלתי-מדויקים, בלתי-שלמים או כאלה שהגיעו באיחור בנושא מיקום עלולים להוביל למוות, לפציעה גופנית, לפגיעה ברכוש או לנזק סביבתי. את/ה מסכים/ה לכך שהתוצאות שתקבל/י מהיישום 'מפות' עשויות להיות שונות מתנאי השטח או הכביש בפועל עקב גורמים העשויים להשפיע על מידת הדיוק ביישום 'מפות', כגון, בין השאר, מזג אוויר, תנאי הדרך והתנועה ואירועים גאו-פוליטיים. למען בטיחותך, שים/י תמיד לב לשילוט ולתנאי הדרך בפועל. נהג/י בזהירות ועל-פי תקנות התנועה, ושים/י לב שהוראות לרוכבי אופניים ולהולכי רגל לא תמיד כוללות שבילים ייעודיים.

ח. במידה שאת/ה מפיץ תוכן באמצעות התוכנה והשירותים הללו של Apple, את/ה מאשר/ת שאת/ה הבעלים של הזכויות לחומר זה, או שיש לך הרשאה לגביו או שאת/ה מורשה/ית מבחינה חוקית באופן אחר להפיץ תוכן זה, וכן שתוכן זה אינו מפר את תנאי השימוש החלים על התוכנה והשירותים הללו של Apple. את/ה מסכים/ה לכך שהתוכנה והשירותים הללו של Apple כוללים תוכן, מידע וחומר קנייניים אשר הם בבעלות Apple, בעלי האתר או נותני הרישיונות שלהם, והם מוגנים לפי חוקי קניין רוחני וחוקים רלוונטיים אחרים, לרבות, אך לא רק, זכויות יוצרים. הינך מסכים/ה שלא להשתמש בתוכן, במידע ובחומר קנייניים כאמור, למעט עבור שימוש מותר בתוכנה ובשירותים הללו של Apple, או בכל צורה שאינה עולה בקנה אחד עם התנאים של רישיון זה, או שמפרה את זכויות הקניין הרוחני של צד שלישי או של Apple. אסור לשכפל אף חלק של התוכנה והשירותים הללו של Apple בכל צורה או בכל אמצעי. את/ה מסכים/ה שלא לשנות, להשכיר, להחכיר, להשאיל, למכור, להפיץ או ליצור עבודות נגזרות המבוססות על התוכנה והשירותים הללו של Apple, בכל צורה שהיא, וכי לא תנצל/י את התוכנה והשירותים הללו של Apple בכל צורה שלא הותרה לך, לרבות, אך לא רק, על ידי שימוש בתוכנה ובשירותים הללו של Apple להפצת וירוסי מחשב, וירוסי תולעת, סוסים טרויאניים או כל תוכנה זדונית אחרת, או על ידי הסגת גבול או העמסה על קיבולת רשת. כמו כן, הינך מסכים/ה שלא להשתמש בתוכנה ובשירותים הללו בכל אופן כדי להפיץ ספאם, להונות, להטריד כל צד אחר, להתעלל בו, לארוב לו, לאיים עליו, להשמיץ אותו, לפגוע בו או להפר באופן אחר את זכויותיו, וכי Apple לא תישא באחריות, בכל צורה שהיא, בגין שימוש כזה על-ידך, וגם לא תישא באחריות בגין הודעות או תשדורות מטרידות, מאיימות, משמיצות, פוגעניות, מפרות זכויות-יוצרים או בלתי חוקיות שתקבל/י כתוצאה משימוש בתוכנה ובשירותים הללו של Apple.

ט. ייתכן שתוכנה ושירותים מסוימים של Apple וחומרים מסוימים של צד שלישי לא יהיו זמינים בכל השפות או בכל המדינות/האזורים. Apple אינה מצהירה כי תוכנה ושירותים של Apple וחומרים של צד שלישי כאמור הם מתאימים או זמינים לשימוש במקום מסוים כלשהו. במידה שתחליט/י לגשת לתוכנה ולשירותים של Apple ולחומרים של צד שלישי כאמור או להשתמש בהם, את/ה עושה זאת מתוך יוזמתך שלך, ואת/ה אחראי/ת לציות לכל חוק רלוונטי, לרבות, אך לא רק, החוקים המקומיים הרלוונטיים וחוקים בנוגע לפרטיות ולאיסוף מידע. Apple ונותני הרישיון שלה שומרים על הזכות לשנות, להשעות, להסיר או לחסום את הגישה לתוכנה ולשירותים של Apple כאמור בכל עת, ללא הודעה מראש. בכל מקרה, Apple לא תישא בחבות להסרה או לחסימה של הגישה לתוכנה ולשירותים של Apple כאמור. Apple רשאית גם להטיל מגבלות על השימוש או הגישה לתוכנה ולשירותים מסוימים של Apple, בכל מצב וללא הודעה מראש או חבות מצדה.

7. סיום. רישיון זה יהיה בתוקף עד לסיומו. זכויותיך לפי רישיון זה יסתיימו באופן אוטומטי, או יאבדו מתוקפן בפועל, ללא הודעה מ-Apple, אם לא תקיים/י תנאי כלשהו מתנאי רישיון זה. בעת סיום רישיון זה, עליך לחדול מכל שימוש בתוכנה של Apple ולהשמיד את כל העותקים, בין שהם מלאים ובין שהם חלקיים, של התוכנה של Apple. סעיפים 5, 6, 7, 8, 9, 11, 12 ו-13 של רישיון זה ימשיכו להיות תקפים גם לאחר סיום הרישיון.

8. הגבלת האחריות.
א. אם הינך צרכן/ית פרטי/ת (מישהו שמשתמש בתוכנה של Apple מחוץ לתחום העיסוק, העסק או המקצוע שלו), ייתכן שחלות עליך זכויות משפטיות במדינת מגוריך הפוטרות אותך מהמגבלות הבאות, וכאשר הן אינן מותרות הן לא יחולו עליך. לפרטים נוספים על זכויות אלה, עליך לפנות אל ארגון ייעוץ צרכני במקום מגוריך. עבור צרכנים באוסטרליה, אף פרט ברישיון זה אינו משפיע, או מיועד להשפיע, על זכויותיכם הסטטוטוריות במסגרת החוק האוסטרלי להגנת הצרכן (כולל ערבויות לצרכן).

ב. הינך מאשר/ת ומסכים/ה באופן מפורש, כי עד למידה המותרת על פי חוק, השימוש בתוכנה של Apple ובכל השירותים שמבוצעים באמצעות התוכנה של Apple או שניתן לגשת אליהם דרכה, הינו באחריותך בלבד, וכי כל הסיכון באשר להשגת איכות, ביצוע, דיוק ומאמץ משביעי-רצון, מוטל עליך.

ג. עד למידה המרבית המותרת בחוק, התוכנה והשירותים של Apple מסופקים "כפי שהם" ו"כפי שהם זמינים", עם כל הפגמים וללא אחריות מכל סוג, ו-Apple ונותני הרישיון שלה (ביחד "Apple", למטרות הסעיפים 8 ו-9), פוטרים עצמם בזאת מכל אחריות ותנאים בקשר לתוכנה ולשירותים של Apple, בין שהם מפורשים, משתמעים או סטטוטוריים, לרבות, בין השאר, האחריות ו/או התנאים המשתמעים בנושא סחירות, איכות מספקת, התאמה למטרה מסוימת, דיוק, הנאה שקטה ואי-הפרת זכויות של צד שלישי.

ד. Apple אינה אחראית להפרעות להנאתך מהתוכנה ומהשירותים של Apple, ואינה מתחייבת כי הפונקציות הכלולות בתוכנה של Apple או השירותים המבוצעים או מסופקים על-ידה יעמדו בדרישותיך, שההפעלה של התוכנה והשירותים של Apple תתבצע ללא הפרעות או טעויות, שכל שירות ימשיך להיות זמין, שפגמים בתוכנה או בשירותים של Apple יתוקנו או שהתוכנה או השירותים של Apple יהיו תואמים או יפעלו עם כל תוכנה, יישום או שירות של צד שלישי. התקנה של התוכנה של Apple זו עשויה להשפיע על הזמינות והשמישות של תוכנות, יישומים או שירותים של צד שלישי, כמו גם על מוצרים ושירותים של APPLE.

ה. כמו כן, הינך מכיר/ה בכך שהתוכנה והשירותים של Apple אינם מיועדים או מתאימים לשימוש במצבים או בסביבות שבהם כשל, עיכובים בזמנים, טעויות או אי-דיוקים בתוכן, בנתונים או במידע המסופקים על ידי התוכנה או השירותים של Apple עלולים לגרום למוות, נזק גוף או לנזק פיזי או סביבתי חמור, לרבות, בין השאר, הפעלת מתקנים גרעיניים, ניווט של כלי טיס או מערכות תקשורת, בקרת תנועה אווירית, אמצעים להצלת חיים או מערכות נשק.

ו. אף מידע בעל-פה או בכתב, או ייעוץ הניתן על ידי APPLE או נציג מורשה של APPLE, לא יהווה אחריות. אם התוכנה של Apple או השירותים יהיו פגומים, הינך נוטל/ת על עצמך את כל העלות של מתן שירות או תיקון כנדרש. מדינות מסוימות אינן מתירות שלילת אחריות משתמעת או הטלת מגבלות על זכויות סטטוטוריות רלוונטיות של צרכנים, ולכן ייתכן כי השלילה והמגבלות דלעיל לא יחולו עליך.

9. הגבלת חבות. אלא אם צוין אחרת ברישיון זה, כל עוד הדבר אינו אסור על-פי חוק, לא תחול על APPLE והחברות המסונפות אליה, הסוכנים או המנהלים שלה בשום מקרה אחריות בגין נזק גופני או בגין נזקים נלווים, מיוחדים, עקיפים או תוצאתיים, לרבות, בין השאר, נזקים בגין אובדן רווחים, נזק לנתונים או אובדן נתונים, אי יכולת להעביר או לקבל נתונים או מידע (כולל, ללא הגבלה, הנחיות, מטלות וחומרים הקשורים לקורסים), הפרעה עסקית או כל נזק או אובדן מסחרי אחר, הנובעים או הקשורים לשימושך או לחוסר היכולת שלך להשתמש בתוכנה או בשירותים של APPLE, או בכל תוכנה, יישום או שירות של צד שלישי ביחד עם התוכנה או השירותים של APPLE, ללא קשר לאופן שבו הם נגרמו, בהתעלם מתאוריית האחריות (חוזית, נזיקית או אחרת), ואף אם APPLE ידעה על האפשרות לנזקים כאמור. ישנן מדינות אשר אינן מתירות הוצאה מהכלל או הגבלה של חבות בגין נזקי גוף, או בגין נזקים נלווים או תוצאתיים, כך שייתכן שמגבלה זאת אינה חלה עליך. בכל מקרה, חבותה הכוללת של Apple כלפיך בגין כל הנזקים (למעט כפי שיידרש לפי החוק הרלוונטי במקרים שבהם מעורב נזק גוף), לא תעלה על מאתיים וחמישים דולר ארה"ב ($250.00). המגבלות דלעיל יחולו, אף אם הסעד שצוין לעיל אינו מקיים את מטרתו המהותית. מבלי לגרוע מהאמור בתנאי רישיון זה, אם חוק הגנת הצרכן של יפן חל, תנאים המגבילים את חבותה של APPLE בגין נזקים הנובעים מהפרת החוזה או בגין נזק שנגרם על ידי APPLE לא יחולו אם הנזק נגרם עקב התנהגות בלתי הולמת מכוונת או רשלנות חמורה של APPLE.

10. בקרת ייצוא. אסור לך להשתמש בתוכנה של Apple, לייצאה או לייצאה מחדש, אלא בהתאם לחוקי ארה"ב ולחוקי תחומי השיפוט שבהם הושגה התוכנה של Apple. בייחוד, אך לא רק, אין לייצא או לייצא מחדש את התוכנה של Apple (א) למדינות שעליהן הוטל חרם על ידי ארה"ב; או (ב) לכל אדם שמופיע ברשימת הגורמים המוכרזים (Specially Designated Nationals) של משרד האוצר של ארה"ב או ברשימת היחידים או הישויות הבלתי מורשים של משרד המסחר של ארה"ב או בכל רשימת הגבלות אחרת. בעצם השימוש בתוכנה של Apple, הינך טוען/ת ומצהיר/ה כי אינך נמצא/ת בכל מדינה כאמור או בכל רשימה כאמור. כמו כן, את/ה מסכים/ה כי לא תשתמש/י בתוכנת Apple לשם מטרות האסורות לפי חוקי ארה"ב, לרבות, בין השאר, פיתוח, עיצוב, הפקה או ייצור של טילים ואמצעי-לחימה גרעיניים, כימיים או ביולוגיים.

11. משתמשי-קצה ממשלתיים. התוכנה של Apple והמסמכים הנלווים הם "מוצרים מסחריים", כפי שמונח זה הוגדר ב-‎48 C.F.R. §2.101, אשר מורכבים מ"תוכנת מחשב מסחרית" ו"מסמכי תוכנת מחשב מסחרית", כפי שנעשה שימוש במונחים הללו ב-‎48 C.F.R. §12.212 או ‎48 C.F.R. §227.7202, לפי העניין. בהתאם לסעיפים ‎48 C.F.R. §12.212 או ‎48 C.F.R. §227.7202-1 עד 227.7202-4, לפי העניין, הרישיון לתוכנת המחשב המסחרית ולמסמכי תוכנת המחשב המסחרית ניתן למשתמשי קצה בממשלת ארה"ב (א) אך ורק כמוצרים מסחריים, וכן (ב) אך ורק בליווי אותן זכויות כפי שניתנות לכל משתמשי הקצה האחרים, בהתאם לתנאים ולהגבלות שבמסמך זה. זכויות שלא פורסמו שמורות במסגרת חוקי זכויות היוצרים של ארה"ב.

12. הדין החל והפרדה. על רישיון זה יחולו דיני מדינת קליפורניה, והוא יפורש לפיהם, להוציא עקרונותיה באשר למתקל דינים. רישיון זה לא יהא כפוף לאמנת האו"ם בדבר חוזים למכירה בינלאומית של טובין, והיישום שלה נשלל באופן מפורש. אם את/ה צרכן/ית היושב/ת בבריטניה, על רישיון זה יחולו חוקי תחום השיפוט של מקום מגוריך. אם, מכל סיבה, בית משפט מוסמך יקבע כי כל הוראה, או חלק ממנה, אינם ניתנים לאכיפה, יתר הרישיון ייוותר בתוקפו המלא.

13. ההסכם המלא; השפה הקובעת. רישיון זה מהווה את כלל ההסכם בינך לבין Apple בנוגע לתוכנה של Apple, וגובר על כל הבנה קודמת או נוכחית בנושא זה. אף תיקון או שינוי ברישיון זה לא יהיה מחייב, אלא אם נעשה בכתב ונחתם על ידי Apple. כל תרגום של רישיון זה נעשה לשם דרישות מקומיות, ובמקרה של אי-התאמה בין הגרסה האנגלית לגרסאות שאינן באנגלית, תגבר הגרסה האנגלית של הרישיון, כל עוד הדבר אינו אסור לפי החוק המקומי באזור מגוריך.

14. הכרה בגורמי צד שלישי.
א. חלקים מתוכנת Apple עשויים להשתמש או לכלול תוכנה של צד שלישי וחומר אחר המוגן בזכויות יוצרים. הכרה בגורמי צד שלישי, תנאי רישוי וויתורים בנוגע לחומר כאמור, כלולים במסמכים האלקטרוניים של תוכנת Apple, ושימושך בחומר כאמור כפוף לתנאים שלהם לפי העניין. השימוש ב-Google Safe Browsing Service כפוף לתנאי השירות של Google‏ (https://www.google.com/intl/he-il/policies/terms/) ולמדיניות הפרטיות של Google‏ (https://www.google.com/intl/he-il/policies/privacy/).

ב. ספריות תוכנה מסוימות ותוכנות נוספות של צד שלישי הכלולות בתוכנה של Apple הן תוכנות ללא תשלום והרישיון עבורן ניתן במסגרת הרישיון הציבורי הכללי של GNU‏ (GPL) או הרישיון הציבורי הכללי המוקטן/של הספריה של GNU‏ (LGPL), לפי העניין. ניתן לקבל עותק מלא של קוד המקור של תוכנה חינמית כזו במתכונת הניתנת לקריאה על ידי מחשב במסגרת התנאים של רישיון ה-GPL או ה-LGPL, לפי העניין, ללא תשלום למעט עלות המדיה, המשלוח והטיפול, באמצעות שליחת בקשה בכתב ל-Apple לכתובת opensource@apple.com. תוכנת ה-GPL/LGPL מופצת בתקווה שהיא תהיה מועילה, אך ללא כל אחריות, אפילו ללא האחריות המשתמעת של סחירות או התאמה למטרה מסוימת. עותק של ה-GPL וה-LGPL מצורף לתוכנה של Apple.

ג. שימוש ב-MPEG-4. הרישיון למוצר זה ניתן תחת רישיון MPEG-4 Systems Patent Portfolio עבור קידוד בהתאם לתקן MPEG-4 Systems Standard, למעט העובדה שיש צורך ברישיון נוסף ובתשלום דמי תמלוגים במקרה של קידוד הקשור לדברים הבאים: (i) נתונים המאוחסנים או המשוכפלים במדיה פיזית שהתשלום עבורם מתבצע על בסיס כל כותר וכותר ו/או (ii) נתונים שהתשלום עבורם מתבצע על בסיס כל כותר וכותר, והם משודרים אל משתמש קצה לצורך אחסון ו/או שימוש לצמיתות. ניתן לקבל רישיון נוסף כזה מאת MPEG LA, LLC. פרטים נוספים אפשר למצוא בכתובת https://www.mpegla.com.

הרישיון למוצר זה ניתן תחת רישיון MPEG-4 Visual Patent Portfolio עבור שימוש אישי ובלתי-מסחרי על ידי צרכן למטרת (i) קידוד וידאו בהתאם לתקן החזותי של MPEG-4 ("וידאו MPEG-4") ו/או (ii) פענוח וידאו MPEG-4 אשר קודד על ידי צרכן פרטי העוסק בפעילות אישית ובלתי-מסחרית ו/או הושג מספק וידאו המורשה על ידי MPEG LA לספק וידאו MPEG-4. לא מוענק או משתמע רישיון לכל שימוש אחר. פרטים נוספים, כולל מידע בנוגע לרישוי ושימוש בעלי אופי שיווקי, פנימי ומסחרי, ניתן לקבל מאת MPEG LA, LLC.‎. ראה/י https://www.mpegla.com.

ד. הודעת H.264/AVC. במידה שהתוכנה של Apple כוללת פונקציית קידוד ו/או פענוח מסוג AVC, שימוש מסחרי ב-H.264/AVC מחייב רישיון נוסף והתנאי הבא יחול: ניתן בזאת רישיון לפונקציית ה-AVC במוצר זה אך ורק לשימוש אישי ובלתי-מסחרי על ידי צרכן פרטי לשם (i) קידוד וידאו בהתאם לתקן AVC רגיל ("AVC VIDEO") ו/או (ii) פענוח וידאו AVC אשר קודד על ידי צרכן שעוסק בפעילות פרטית ובלתי-מסחרית ו/או וידאו AVC שהושג מספק וידאו המורשה לספק וידאו AVC. מידע בנוגע לשימושים אחרים ורישיונות ניתן להשיג מ-MPEG LA L.L.C.‎. ראה/י HTTPS://WWW.MPEGLA.COM.

ה. הודעת AMR. הרישיון של פונקציונליות הקידוד והפענוח Adaptive Multi-Rate‏ ("AMR") במוצר זה אינו מתיר שיחות קוליות סלולריות, או שימוש בכל מוצר טלפוני המובנה בארכיטקטורת QuickTime עבור פלטפורמת Windows. הרישיון עבור פונקציונליות הקידוד והפענוח AMR במוצר זה גם אינו מתיר שימוש בתשתית תקשורת סלולרית, כולל: תחנות בסיס, בקרי תחנות בסיס/בקרי רשת רדיו, מרכזי מיתוג ושערים אל רשת המיתוג הציבורית וממנה.

ו. הודעת FAA. נתוני "תצוגת מיקום מטוסים" ו"עדכוני מצב של המערכת הארצית של המרחב האווירי" (המכונים ביחד "נתוני טיסה") שמוצגים באמצעות התוכנה של Apple מופקים על ידי רשות התעופה הפדרלית (ה-FAA) של ארה"ב. הינך מסכים/ה שלא להפיץ מחדש נתוני טיסה ללא אישור מראש בכתב מה-FAA. ה-FAA ו-Apple מסירות מעל עצמן כל אחריות, מפורשת או משתמעת (כולל האחריות המשתמעת בנוגע לסחירות והתאמה למטרה מסוימת) בנוגע לשימוש בנתוני הטיסה ולדיוק שלהם. הינך מסכים/ה שה-FAA ו-Apple לא יישאו באחריות, ביחד או לחוד, בגין כל אובדן, נזק, תביעה, חבות, הוצאה או קנס, או עבור כל נזק עקיף, מיוחד, משני, אקראי או תוצאתי שנגרם כתוצאה מהשימוש בנתוני הטיסה. התוכנה של Apple אינה ממומנת או מקודמת על ידי ה-FAA. ה-FAA אינה אחראית לבעיות טכניות או בעיות במערכת, ואיך לפנות ל-FAA בנוגע לבעיות כאלה או לבעיות תפעוליות שנוגעות לזרימת התנועה.

ז. שימוש ב-Adobe Color Profiles. מותר לך להשתמש בתוכנה Adobe Color Profile המצורפת לתוכנה של Apple במסגרת רישיון זה, אך Adobe אינה מחויבת לספק כל תמיכה לפרופילי הצבע האלה, כולל שדרוגים או גרסאות עתידיות של הפרופילים או פריטים אחרים. בנוסף לאמור בסעיפים 8 ו-9 לעיל, Adobe לא תהיה אחראית כלפיך בשום מקרה בגין נזק, תביעה או עלות כלשהם. התוכנה Adobe Color Profile המופצת יחד עם התוכנה של Apple זמינה להורדה מ-Adobe גם בכתובת https://www.adobe.com.

ח. הסכם רישיון למשתמש קצה של Gracenote®‎. יישום או מכשיר אלה כוללים תוכנה של Gracenote, Inc.‎ שבאמריוויל, קליפורניה (להלן "Gracenote"). התוכנה של Gracenote (להלן "תוכנת Gracenote") מאפשרת ליישום זה לבצע זיהוי כונן ו/או קובץ ולהשיג מידע הקשור במוסיקה, לרבות השם, האמן, הרצועה ופרטי הכותר ("נתוני Gracenote") משרתים מקוונים או ממסדי נתונים מוטבעים (ביחד, "שרתי Gracenote") וכן לבצע פעולות נוספות. מותר לך להשתמש בנתוני Gracenote אך ורק לפעולות שנועדו למשתמש הקצה של יישום או מכשיר אלה. 

הינך מסכים/ה כי תשתמש/י בנתוני Gracenote, בתוכנת Gracenote ובשרתי Gracenote לשימושך האישי הלא מסחרי בלבד. הינך מסכים/ה לא להקצות, להעתיק, להעביר או לשדר את תוכנת Gracenote או נתוני Gracenote כלשהם לצד שלישי כלשהו. הינך מסכים/ה לא להשתמש או לנצל את נתוני Gracenote, תוכנת Gracenote או שרתי Gracenote למעט כפי שהותר במפורש בזאת. 

הינך מסכים/ה שהרישיון הלא בלעדי שלך להשתמש בנתוני Gracenote, בתוכנת Gracenote ובשרתי Gracenote יסתיים אם תפר/י מגבלות אלה. אם הרישיון שלך מסתיים, הינך מסכים/ה להפסיק כל שימוש בנתוני Gracenote, בתוכנת Gracenote ובשרתי Gracenote‏. Gracenote שומרת לעצמה את כל הזכויות בנתוני Gracenote, בתוכנת Gracenote ובשרתי Gracenote, לרבות כל זכויות הבעלות. Gracenote לא תישא בשום מקרה באחריות לכל תשלום לך תמורת מידע כלשהו שתספק/י. הינך מסכים/ה ש-Gracenote, Inc.‎ תהא רשאית לאכוף את זכויותיה תחת הסכם זה נגדך, ישירות בשמה. 

השירות של Gracenote משתמש במזהה ייחודי למעקב אחר שאילתות למטרות סטטיסטיות. מזהה מספרי שמוקצה באופן אקראי נועד לאפשר לשירות של Gracenote לספור שאילתות בלי לדעת דבר על זהותך. מידע נוסף אפשר למצוא בדף האינטרנט של מדיניות הפרטיות של Gracenote לשירות של Gracenote‏. 

הינך מקבל/ת רישיון לשימוש בתוכנת Gracenote ובכל פריט של נתוני Gracenote כמות שהם ("as is")‏. Gracenote אינה טוענת לכל אחריות, מפורשת או משתמעת, לדיוק של כל נתוני Gracenote משרתי Gracenote‏. Gracenote שומרת לעצמה את הזכות למחוק נתונים משרתי Gracenote או לשנות קטגוריות נתונים מכל סיבה שהיא הנחשבת למספקת בעיני Gracenote‏. אין כל אחריות לכך שהפעולה של תוכנת Gracenote או שרתי Gracenote תהא נטולת שגיאות או רציפה. Gracenote אינה מחויבת לספק לך סוגי נתונים או קטגוריות נתונים נוספים חדשים או משופרים שייתכן ש-Gracenote תספק בעתיד, והיא רשאית להפסיק את שירותיה בכל עת. Gracenote פטורה מכל אחריות, מפורשת או משתמעת, לרבות, אך ללא הגבלת האמור, אחריות משתמעת לסחירות, להתאמה למטרה מסוימת, לזכות ולאי-הפרת זכויות. Gracenote אינה נושאת באחריות לתוצאות שיתקבלו עקב השימוש שלך בתוכנת Gracenote או בשרת Gracenote כלשהו. בשום מקרה לא תישא Gracenote באחריות לנזקים נלווים או תוצאתיים או לכל הפסד הכנסה או הפסד רווחים. 

15. הגבלות על שירות החיפוש של Yahoo. שירות החיפוש של Yahoo שזמין ב-Safari מורשה לשימוש במדינות ובאזורים הבאים בלבד: אוסטריה, אוסטרליה, אורוגוואי, איטליה, איי בהאמה, איי קיימן, אינדונזיה, איסלנד, אירלנד, אל סלוודור, אקוודור, ארגנטינה, ארובה, ארצות-הברית, בולגריה, בלגיה, ברבדוס, ברזיל, בריטניה, ברמודה, גואטמלה, ג'מייקה, גרמניה, גרנדה, דנמרק, דרום קוריאה, הודו, הולנד, הונגריה, ונצואלה, טורקיה, טרינידד וטובגו, יוון, יפן, לוקסמבורג, לטביה, ליטא, מלזיה, מלטה, מקסיקו, נורווגיה, ניו זילנד, ניקרגואה, סין היבשתית, הונג קונג, טייוואן, סינגפור, סלובניה, סלובקיה, סנט וינסנט, סנט לוציה, ספרד, פורטו ריקו, פולין, פורטוגל, הפיליפינים, פינלנד, פנמה, פרו, צ'ילה, צ'כיה, צרפת, קולומביה, קנדה, קפריסין, רומניה, הרפובליקה הדומיניקנית, שוודיה, שווייץ ותאילנד.

EA1885
11/07/2024

————————————
תנאים והגבלות ל-Apple Pay ול'ארנק'

תנאים והגבלות אלה ל-Apple Pay ול'ארנק' ("תנאים והגבלות ל-Apple Pay ול'ארנק'") משלימים את הסכם רישיון התוכנה של Apple עבור macOS ("רישיון"); השימוש שלך במאפיין Apple Pay‏ ("Apple Pay") וב'ארנק' של Apple ("'ארנק'"), אשר ייקראו "שירות" במסגרת רישיון זה, יהיה כפוף הן לתנאי הרישיון והן לתנאים ל-Apple Pay ול'ארנק'. מונחים מודגשים בתנאים אלה ל-Apple Pay ול'ארנק' נושאים את המשמעויות שצוינו ברישיון. הסכמתך לתנאים אלה ל-Apple Pay ול'ארנק' מהווה את הסכמתך לתנאים הרלוונטיים ל-Apple Pay ול'ארנק' בכל מכשירי Apple שתומכים ב-Apple Pay וב'ארנק'.

Apple Pay ותמיכה בכרטיסי Apple Pay (כהגדרתם להלן) ב'ארנק' של Apple ("'ארנק'") מסופקים בארצות הברית על ידי Apple Payments Services LLC‏ ("Apple Payments Services") ומחוץ לארצות הברית על ידי חברות מסונפות אחרות ל-Apple. היישום 'ארנק' מסופק בדרך אחרת על ידי Apple וחברות מסונפות אחרות ל-Apple. Apple‏, Apple Payments Services והחברות המסונפות ל-Apple לפי העניין מהוות צדדים לתנאים אלה ל-Apple Pay אלה ביחס לשירותים שהן מספקות.

1. סקירה כללית 

Apple Pay

Apple Pay מאפשר לך לבצע תשלומים ללא מגע באמצעות כרטיסי אשראי, כרטיסי חיוב וכרטיסים משולמים מראש, וכן שירותים צד שלישי לעסקאות בתשלומים, באתרים נבחרים. ייתכן ש-Apple Pay וחלק מהמאפיינים של Apple Pay יהיו זמינים באזורים נבחרים בלבד, אצל מנפיקי כרטיסים, רשתות תשלום, מוכרים וגורמי צד שלישי אחרים נבחרים בלבד.

ארנק

'ארנק' מאפשר לך לאחסן ייצוגים וירטואליים של כרטיסי אשראי, כרטיסי חיוב וכרטיסים משולמים מראש לשימוש עם Apple Pay (ביחד, "כרטיסים נתמכים"). כרטיסים נתמכים עשויים להיות זמינים רק באזורים נבחרים, ועם שותפים נבחרים, והכרטיסים הנתמכים עשויים להשתנות מעת לעת.

2. זכאות

על מנת להגדיר את Apple Pay ו'ארנק' ולהשתמש בהם, נדרשים: (i) מחשב Mac נתמך שפועלת בו מערכת הפעלה בגרסה שהשירותים תומכים בה (מומלץ להשתמש בגרסה האחרונה, ולעתים הכרחי להשתמש בה), (ii) חשבון Apple המשויך לחשבון iCloud ושמצוי ברשימת החשבונות התקינים ב-Apple, ו-(iii) גישה לאינטרנט או גישה לנתונים סלולריים (ייתכן שהחיבור יהיה כרוך בתשלום). בכפוף לסייגים מסוימים, כרטיסים נתמכים זמינים רק למי שמלאו לו 13, והשימוש בהם עשוי להיות כפוף להגבלות נוספות המבוססות על גיל, אשר נקבעו על ידי iCloud או על ידי הגורם הרלוונטי – מנפיק, מוכר או צד שלישי אחר.

3. השימוש בשירותים

התכונה Apple Pay מיועדת לשימושך האישי ומותר לך להקצות אך ורק כרטיסים נתמכים ששייכים לך. אם את/ה מקצה כרטיס נתמך ששייך לארגון, את/ה מאשר/ת בכך כי הדבר נעשה בהרשאת המעסיק וכי קיבלת הרשאה לחייב את מעסיקך לתנאים אלה ל-Apple Pay ול'ארנק' של Apple ולכל העסקאות שינבעו מהשימוש ב-Apple Pay וב'ארנק'. 

הינך מסכים/ה שלא להשתמש ב-Apple Pay למטרות בלתי חוקיות או למטרות הונאה, או לכל מטרה אחרת האסורה לפי הרישיון ולפי תנאים אלה ל-Apple Pay. בנוסף, הינך מסכים/ה להשתמש ב-Apple Pay בהתאם לחוקים החלים ולתקנות הישימות. הינך מסכים/ה שלא להתערב ולא להפריע ל-Apple Pay (לרבות גישה לשירות באמצעים אוטומטיים) או לשרתים או לרשתות שמחוברים לשירות, או לקווי מדיניות, דרישות או תקנות של רשתות המחוברות לשירות (לרבות גישה בלתי מורשית לנתונים או תעבורה בהם, שימוש בנתונים כאלה או ניטור שלהם).

ניתן להשתמש ב-Apple Pay במחשבי Mac נתמכים על מנת לבצע תשלומים באתרים. ניתן להשלים את הרכישה על ידי אישור העסקה באמצעות Mac ו-Touch ID או סיסמה, באמצעות iPhone נתמך או באמצעות Apple Watch נתמך. על מנת להשלים את הרכישה במחשב Mac, נדרש כרטיס נתמך המשויך לחשבון iCloud פעיל. על מנת להשלים את הרכישה באמצעות iPhone או Apple Watch (ביחד, "המכשירים הנתמכים"), נדרש חיבור באמצעות חשבון ה-Apple שבו נעשה שימוש במחשב ה-Mac. 

בעת שימוש ב-Apple Pay בדפדפן אינטרנט במחשב שולחני שאינו Safari, נדרש כרטיס נתמך שהוקצה ל-iPhone או ל-iPad נתמכים. בנוסף לתנאים הכלולים במסמך תנאים זה ל-Apple Pay, השימוש שלך ב-Apple Pay למטרת ביצוע תשלומים באתרים שניגשת אליהם כפוף לתנאים והגבלות ל-Apple Pay ול'ארנק' החלים על המכשירים הנתמכים שלך, שתוכנם תקף גם למסמך זה מתוקף אזכורם. ניתן לגשת לתנאים אלה על ידי מעבר אל: 'הגדרות' > 'כללי' > 'אודות' > 'משפטי' > 'רישיון' ממכשיר ה-iPhone שלך, או 'אודות' > 'משפטי' > 'רישיון' מהיישום Watch ב-iPhone מקושר. המכשירים הנתמכים עשויים להשתנות מעת לעת.

4. הקשר של Apple איתך

בהקשר של סעיף 3 זה בלבד, המונח "Apple" מתייחס, במשותף, ל-Apple Inc.‎, ל-Apple Payments Services LLC ולחברות המסונפות ל-Apple לפי העניין. השימוש שלך ב-Apple Pay יהיה כפוף לתנאים הללו ל-Apple Pay, וכן לתנאי ההסכם של בעל הכרטיס שעליו חתמת מול הגורם הרלוונטי – מנפיק, מוכר או צד שלישי אחר – האחראי לכרטיס הנתמך שלך.

Apple אינה מוסד פיננסי. Apple אינה מנפיקה כרטיסים נתמכים ואינה מעניקה עבורם שירות, וכמו כן Apple אינה מעבדת תשלומים ואין לה שום שליטה אחרת על תשלומים, החזרות, החזרים כספיים, נקודות, הטבות, הנחות, הזמנות, מימוש הזמנות או פעילות מסחרית אחרת שעשויים לעלות כתוצאה מהשימוש שייעשה ב-Apple Pay או ב'ארנק'. 

עסקאות בתשלומים ב-Apple Pay נתמכות ומנוהלות על ידי שותפי צד שלישי. אם תבחר/י לשלם בתשלומים או לרכוש ולשלם במועד מאוחר יותר באמצעות צד שלישי בעת שימוש ב-Apple Pay, ההתקשרות שלך תהיה עם הצד השלישי וקביעת הזכאות ופירעון ההתחייבות לרכישה יהיו כפופים לתנאי השירות של אותו צד שלישי, שיוצגו בשלב התשלום. Apple אינה צד להסכמים כלשהם בינך לבין צד שלישי זה, והיא מוותרת במפורש על כל חבות ביחס לשירותי עסקאות בתשלומים ולהסכמים כאלה.

תנאי ההסכם של מחזיקי כרטיס שנקבעו עבורך על ידי מנפיק הכרטיס ימשיכו לחול על שימושך בכרטיסים הנתמכים ועל השימוש בהם בהקשר של Apple Pay. באופן דומה, רכישת מוצרים או שירותים באמצעות התכונה Apple Pay תהיה כפופה לתנאים ולהגבלות של הסוחר. 

אף תנאי ברישיון זה או בתנאים אלה ל-Apple Pay ול'ארנק' לא ישנה את התנאים של הסכמי מחזיקי כרטיסים או סוחרים, או של תנאים והתניות אחרים שרלוונטיים לשימוש במאפיינים של Apple Pay, ותנאים כאלה יחולו על שימושך במאפיין הרלוונטי של Apple Pay ועל הייצוג הווירטואלי שלו במחשב ה-Mac הנתמך שלך.

מוסכם עליך ש-Apple אינה צד בהסכמים שלך מול חברות כרטיסי אשראי או כרטיסים עסקיים אחרים, ואינה אחראית על (א) התוכן, הדיוק או הזמינות של כרטיסים נתמכים, פעילויות מסחר, עסקאות, רכישות, הזמנות, מימוש הזמנות או קבלות בעת השימוש ב-Apple Pay או ב'ארנק'; (ב) מתן אשראי או הערכת הזכאות שלך לאשראי; (ג) פעולות של מנפיקים, מוכרים או צד שלישי אחרים הקשורים לשימוש שלך ב-Apple Pay או ב'ארנק'; (ד) החלטות הקצאה שמתקבלות על ידי מנפיק, מוכר או צד שלישי אחר לגבי כרטיס נתמך; (ה) צבירת נקודות או הטבות או מימושן ביחס לכרטיסים הנתמכים; או (ו) מימון או טעינה מחדש של כרטיסים נתמכים משולמים מראש. בכל מקרה של מחלוקת או לשאלות לגבי הכרטיסים הנתמכים או לגבי פעילות מסחרית משויכת, יש לפנות אל המנפיק או אל הגורם הרלוונטי. לשאלות בנוגע ל-Apple Pay או ל'ארנק', יש ליצור קשר בטלפון ‎(800) APL-Care‏ (800-275-2273).

5. פרטיות

בעת השימוש ב-Apple Pay לביצוע עסקה בתשלום שתבוצע באמצעות מכשיר נתמך, Apple Pay יעביר פרטי תשלום בתבנית מוצפנת בין מחשב ה-Mac והמכשיר הנתמך במטרה להשלים את העסקה. בעת השימוש ב-Apple Pay לביצוע עסקה בתשלום ב-MacBook Pro עם Touch ID מובנה, פרטי התשלום יסופקו בתבנית מוצפנת לאתר כחלק מהעסקה. בעת הוספת כרטיס ל-Apple Pay או ל-MacBook Pro עם Touch ID מובנה, מידע לגבי המכשיר, כגון אם הגדרות מסוימות מופעלות במכשיר ודפוסי שימוש במכשיר (למשל, אחוז הזמן שבו המכשיר נמצא בתנועה, מספר משוער של שיחות בשבוע), יישלחו ל-Apple על מנת לקבוע את זכאותך וכדי למנוע הונאה. ניתן למצוא מידע מפורט על הנתונים האישיים שנאספים, משותפים או נמצאים בשימוש כחלק מהשימוש שלך ב-Apple Pay על ידי קריאת הודעות הפרטיות הספציפיות לשירות הרלוונטי, כולל "אודות Apple Pay ופרטיות". ניתן למצוא הודעות אלה במכשיר ה-iOS, במחשב ה-Mac או ביישום Watch במכשיר iOS מקושר, או בכתובת https://www.apple.com/legal/privacy/. השימוש שלך ב-Apple Pay וב'ארנק' מהווה את הסכמתך לשידור, איסוף, החזקה, עיבוד ושימוש בכל המידע שלעיל על ידי Apple, החברות המסונפות אליה וסוכניה במטרה לספק לך את השירותים הללו.

6. אבטחה

Apple Pay ו'ארנק' מאחסנים ייצוגים וירטואליים של הכרטיסים הנתמכים שלך ויש לאבטח אותם כפי שהיית מאבטח/ת כל רכוש פיזי – ארנק או כרטיסי אשראי וחיוב, כרטיסים משולמים מראש או כרטיסים אחרים. את/ה אחראי/ת באופן בלעדי לשמירה על אבטחת מחשב ה-Mac, המכשירים הנתמכים, חשבון ה-Apple שלך, פרטי ה-Touch ID, קודי הגישה למכשירים הנתמכים שלך וכל אישור אימות אחר המשמש אותך עם השירותים (ביחד, "אישורים"). אם תאפשר/י למישהו אחר להשתמש במחשב ה-Mac או במכשירים הנתמכים שלך (למשל, על ידי מתן קוד הגישה למכשיר לצד שלישי כלשהו או על ידי מתן האישורים שלך לצד שלישי בצורה אחרת), אדם זה עשוי לבצע תשלומים, להשתמש בהטבות או לבצע עסקאות אחרות באמצעות הכרטיסים הנתמכים שלך ב'ארנק'. במקרים כאלה, האחריות לכל תשלום ועסקה שבוצעו על ידי אדם זה תוטל עליך.

אם תבצע/י במחשב ה-Mac או במכשירים הנתמכים שינויים לא מורשים, למשל על ידי נטרול פקדי תוכנה או חומרה (מכונה לפעמים "פריצה"), ייתכן שמחשב ה-Mac או ו/או המכשירים הנתמכים כבר לא יורשו לגשת לשירותים או להשתמש בהם. את/ה מאשר/ת כי השימוש בשירותים באמצעות מכשיר שבוצעו בו שינויים אסור במפורש, מהווה הפרה של תנאים אלה ל-Apple Pay ול'ארנק' וכן מהווה עילה עבורנו למנוע או להגביל את אפשרות הגישה שלך לשירותים.

אם המכשיר אבד או נגנב והפעלת את 'איתור', באפשרותך להשתמש ב'איתור' או ב-https://icloud.com כדי לנסות להשבית את היכולת לשלם באמצעות הכרטיסים הווירטואליים הנתמכים במחשב ה-Mac על-ידי העברתו ל'מצב אובדן'. ניתן גם למחוק את המכשיר, פעולה שתנסה להשבית את היכולת לשלם באמצעות הכרטיסים הווירטואליים הנתמכים המאוחסנים במכשיר. אם הגדרת עסקת תשלומים חוזרים באמצעות Apple Pay, ייתכן שיהיה עליך לפנות למנפיק או לגורם הרלוונטי כדי לבטל את התשלום החוזר. עליך גם להתקשר למנפיק של הכרטיסים הנתמכים כדי למנוע גישה בלתי מורשית לכרטיסים הווירטואליים הנתמכים שלך.

אם תדווח/י על חשד להונאה, או במקרה ש-Apple או החברות המסונפות אליה יחזיקו בחשד כזה, את/ה מסכים/ה לשתף פעולה עם Apple והחברות המסונפות אליה בכל חקירה שתהיה ולנקוט כל אמצעי למניעת הונאה שאנו נציין.

7. הגבלת חבות

בנוסף לכתבי היעדר אחריות והגבלת אחריות המפורטים ברישיון זה, APPLE‏, APPLE PAYMENTS SERVICES והחברות המסונפות ל-APPLE לפי העניין אינן נוטלות כל אחריות לרכישות, תשלומים, עסקאות, הזמנות, מימוש הזמנות, קבלות או פעילויות מסחר אחרות שיבוצעו באמצעות APPLE PAY או 'ארנק', והינך מסכים/ה להסתמך אך ורק על הסכמים שייתכן שיש לך עם מנפיק הכרטיס, עם רשת התשלום או עם המוכר לפתרון שאלות או מחלוקות הקשורות לכרטיסים הנתמכים ולפעילויות מסחריות קשורות.

———————————————

הודעות מאת APPLE‏, APPLE PAYMENTS SERVICES והחברות המסונפות ל-APPLE לפי העניין 
אם Apple‏, Apple Payments Services או חברה מסונפת ל-Apple יצטרכו ליצור איתך קשר בנוגע לשירותים, את/ה מסכים/ה לקבל את ההודעות בדוא"ל. את/ה מסכים/ה כי הודעות כאמור אשר יישלחו אליך באופן אלקטרוני, יקיימו את דרישות התקשורת על-פי חוק.